section_heading: Životopis
paragraph_text: Tijekom svoga svećeničkog rada bio je duhovni pomoćnik, odgojitelj bogoslova i sjemeništaraca, radio s mladima. Ratne neprilike učinile su ga i vojnim dušobrižnikom. U Svetištu Kraljice Mira u Međugorju 25. studenoga 1993. godine posvećuje se izgradnji profesionalnog izvješćivanja iz ovoga svetišta. Okuplja prve suradnike i zamisli daje ime Informativni centar »Mir« Međugorje. U svojstvu ravnatelja tijekom godina u okrilju ovoga Centra ustanovljuje i razvija odjele: Izvještajna agencija; Multimedijalni odjel s Internet stranicama na 7 svjetskih jezika i vlastitim poslužiteljem; Ured informacija; Društvo vodiča za hodočasnike u župi Međugorje; Nakladnička djelatnost; Radiopostaja »Mir« Međugorje. Nakon zaokruženja ovoga poduhvata postaje u rujnu 2001. tajnik Hercegovačke franjevačke provincije ostajući i dalje u Informativnom centru »Mir« Međugorje kao predsjednik Upravnog vijeća. U Zagrebu ustanovljuje i razvija zakladu Informativni centar »Mir« Međugorje. Idejni je začetnik i prvi koordinator HIK-a '04. U ožujku 2005. postaje glavnim urednikom izdavačke djelatnosti u Fram-Ziralu. Na zamisli HIK-a '04 zajedno s istomišljenicima 27. travnja 2006. pokreće HIZ BiH te postaje njegovim dopredsjednikom.